സിദ്ധരാമയ്യ ഹിന്ദുവിരുദ്ധന്, കോണ്ഗ്രസ് നേതാക്കള് മുസ്ലിം പള്ളികളെക്കുറിച്ച് മാത്രമേ സംസാരിക്കൂ ബി.ജെ.പി ബംഗളൂരു: കര്ണാടക മുന് മുഖ്യമന്ത്രി സിദ്ധരാമയ്യ ഹിന്ദുവിരുദ്ധന് ആണെന്ന് ബി.ജെ.പി േദശീയ സെക്രട്ടറിയും കര്ണാടകയുടെ ചുമതലയുള്ള നേതാവുമായ അരുണ് സിങ്. മെസൂരു ജില്ലയിെല നഞ്ചന്ഗുഢ് താലൂക്കില് ക്ഷേത്രം പൊളിച്ചതിനെതിരെ സിദ്ധരാമയ്യ രംഗത്തുവന്നതാണ് ബി.ജെ.പി നേതാക്കളെ ചൊടിപ്പിച്ചത്. മൈസൂരുവിലെ 800 വര്ഷം പഴക്കമുള്ള ക്ഷേത്രം സുപ്രീം കോടതി വിധിയെത്തുടര്ന്ന് കര്ണാടകയിലെ ബി.ജെ.പി സര്ക്കാര് പൊളിക്കുകയായിരുന്നു.സിദ്ധരാമയ്യയെ ഹിന്ദു വിരുദ്ധന് എന്നാണ് അരുണ് സിങ് വിശേഷിപ്പിച്ചത്. കോണ്ഗ്രസ് നേതാക്കള് മുസ്ലിം പള്ളിയെക്കുറിച്ച് മാത്രമേ സംസാരിക്കൂ. ക്ഷേത്രത്തിന്റെ പേരില് സിദ്ധരാമയ്യ കാണിക്കുന്ന സങ്കടം വിലപ്പോവില്ല. അമ്ബലം പൊളിച്ചിടത്ത് പുതിയ മനോഹരമായ അമ്ബലം പണിയും. ബി.ജെ.പിക്ക് ദൈവങ്ങളോട് പ്രത്യേക സ്നേഹമുണ്ട്. അയോധ്യയില് അമ്ബലം പണിഞ്ഞത് അതിന് തെളിവാണ് അരുണ് സിങ് പറഞ്ഞു.ക്ഷേത്രം പൊളിച്ചതിനെതിരെ ഹിന്ദുമഹാസഭ രംഗത്തെത്തിയിരുന്നു. ബി.ജെ.പിക്ക് ന്യൂനപക്ഷങ്ങളുടെ വോട്ട് നേടാനാണെ് ക്ഷേത്രം പൊളിച്ചതെന്ന് ഹിന്ദുമഹാസഭ നേതാവ് ധര്മേന്ദ്ര പറഞ്ഞു.